cyanic-selkie/wikianc huggingface dataset:
Kalya
Historie
Som alle israelske busetjingar i israelskokkuperte territorium, er Kalya rekna som ulovleg etter folkeretten, sjølv om Israel hevdar dei har retten på si side.
Albysjön i Tyresö
Albysjön er ein innsjø i Tyresö kommune, i landskapet Södermanland i Sverige.
Tilløpet til innsjøen kjem hovudsakleg gjennom Tyresö-Flata via Wättingeströmmen, Grändalssjön og Fnyskbäcken. Utløpet går til Kalvfjärden i Austersjøen via dei to elvene Fatburen og Follbrinkströmmen, og Uddby kvarn.
Innsjøen er kraftig overgrodd, men fosforverdiane i innsjøen har minka sidan slutten av 1970-talet, då reinseverket i Tyresån-vassdraget vart avløyst av Henriksdals vattenreningsverk i Nacka.
Fylkesveg 69 i Buskerud
Fylkesveg 69 i Buskerud går mellom Foss og Sundet i Øvre Eiker kommune. Vegen er 2,7 km lang.
Frederick Alexander Lindemann Cherwell
Frederick Alexander Lindemann Cherwell var ein tyskfødd, britisk fysikar.
Han arbeidde 1914–1918 for det britiske flyvåpenet og var professor i Oxford frå 1919 til 1956. Han var den vitskaplege rådgjevaren til Winston Churchill i 1940 og formelt regjeringsmedlem som Paymaster General i 1942–45 og 1951–53. Det vitskaplege arbeidet til Cherwell var mangfaldige. Namnet hans er blant anna knytt til det såkalla Lindemann-vindauge, som slepp blaut røntgenstråling igjennom. Cherwell var òg ein internasjonalt kjent tennisspelar. Han vart adla (baron 1941, viscount 1956) for sin innsatsen hans i forsvaret av Storbritannia under den andre verdskrigen.
Jupitermånen Eukelade
Eukelade er ein av månane til Jupiter. Han er medlem av Carme-gruppa, og var truleg ein bit av ein D-type-asteroide som vart fanga inn av Jupiter. Han har ein snittradius på kring 2 km.
Eukelade vart oppdaga 6. februar 2003 av Scott S. Sheppard.
Josiah Latimer Clark
Som sjef for firmaet C. Forde & Co. leia Clark arbeidet med legginga av ca 75 000 km undervasskablar. Etter forslaga hans vart ohm, farad og volt nytta som namn på elektriske einingar.
Han fann opp røyrposten (trykklufttransport av brev).
Gros-de-Vaud
Gros-de-Vaud er eit distrikt i kantonen Vaud i det sørvestlege Sveits. Distriktet, som ligg sentralt i Vaud, har eit areal på 231 km² og hadde 37 315 innbyggarar i 2009. Echallens er hovudstad i distriktet.
1. juli 2011 omfattar Gros-de-Vaud 44 kommunar, ni færre enn tre år tidlegare. Echallens er den einaste kommunen med meir enn 5 000 innbyggarar. Dei andre kommunane er Assens, Bercher, Bettens, Bioley-Orjulaz, Bottens, Boulens, Bournens, Boussens, Bretigny-sur-Morrens, Chapelle-sur-Moudon, Correvon, Cugy, Daillens, Denezy, Essertines-sur-Yverdon, Etagnières, Fey, Froideville, Goumoëns, Jorat-Menthue, Lussery-Villars, Martherenges, Mex, Montilliez, Morrens, Neyruz-sur-Moudon, Ogens, Oppens, Oulens-sous-Echallens, Pailly, Penthalaz, Penthaz, Penthéréaz, Peyres-Possens, Poliez-Pittet, Rueyres, Saint-Barthélemy, Saint-Cierges, Sullens, Thierrens, Villars-le-Terroir, Vuarrens og Vufflens-la-Ville.
Valentin Valentinsen
Valentin Valentinsen var ein norsk maskinkonstruktør og stortingsmann frå Haugesund. Han representerte Venstre.
Valentinsen var son til ein skipsreiar. Sjølv gjekk han maskinlinja ved Trondhjems tekniske skole og arbeidde frå 1882 ved Martens Olsens skipsverft i Laksevåg. Der vart han seinare maskinkonstruktør. År 1887 var han sjef på maskinavdelinga til eit privateigd verft i Nikolajev i Sør-Russland, eit verft som bygde krigsskip. Etter ei studiereise til fem europeiske land var han leiande maskinkonstruktør ved skipsverftet Palmer i Jarrow-on-Tyne i England. Året etter var han først anleggsingeniør ved Crane Brothers i Chicago og sidan leiande konstruktør for krigsmaskineri ved Union Iron Works i San Francisco i USA. I 1893 slo han seg ned i Noreg der han levde som teknisk konsulent på fleire felt, så som vasskraft- og elektrisitetsanlegg, og bygging av fabrikkar og skip.
Valentinsen busette seg i Haugesund i 1901, der han frå 1904 til 1910 var medlem av bystyret. Han var varaordførar 1908 og ordførar 1909 og 1915-16. Valentinsen var Haugesund sin representant på Stortinget i tida 1910-15. Begge valperiodane var han medlem av næringskomite nr 1, nestformann frå 1913. Bolken 1910-12 var han også medlem av reguleringskomiteen.
Ältasjön
Ältasjön er ein innsjø ved Älta sør i Nacka kommune, i landskapet Södermanland i Sverige. Innsjøen blir drenert via Ältaån til Söderbysjön.
Innsjøen er grunn og har vore til dels særs nedgrisa, då avløp frå Älta lenge gjekk direkte ut i innsjøen.
Boulder Rock
Boulder Rock er ei klippe som ligg langs vestsida av Adare Peninsula, like sør for Ridley Beach, nord i Victoria Land. Ho vart kartlagt og namngjeven i 1911 av den nordlege gruppa leia av Victor Campbell under Terra Nova-ekspedisjonen.
Nils Pukstad
Pukstad var son til ein gardbrukar. Sjølv gjekk han underoffisersskulen i Trondheim. Han tok eksamen 1868 og var sersjant 1870, kommandersersjant 1885. Han kjøpte garden Blekstad i heimbygda i 1875 og dreiv denne til han kjøpte ein annan gard, Ruberg, i 1889. Han fekk skipa sparebank for Stadsbygd, der han var styreformann til han døydde.
Pukstad var 4. representant frå Søndre Trondhjems amt på Stortinget 1889-91. Han var medlem av Lagtinget og militærkomiteen.
Han døydde i Kristiania i 1890.
Valdemar av Danmark
Valdemar var ein dansk prins som var son av kong Kristian IX av Danmark og dronning Louise. Han var det yngste barnet deira, og den tredje sonen. Dei eldre syskena hans var kong Frederik VIII av Danmark, dronning Alexandra av Storbritannia, kong Georg I av Hellas, keisarinne Maria Fjodorovna av Russland og kronprinsesse Thyra av Hanover.
I 1887 avslo prins Valdemar tilbodet om å bli konge av Bulgaria. Han ville ikkje risikera å koma i ei vanskeleg situasjon i høve til broren, kong Georg I av Hellas. I 1905 blei prins Valdemar nemnd som mogleg kongsemne i Noreg, men det blei i staden nevøen hans, prins Carl, som blei konge av Noreg som Haakon VII.
6. oktober 1906 blei prins Valdemar gjeven storkrossen av St. Olavs Orden.
Familie
Prins Valdemar gifta seg med prinsesse Marie av Orleans i 1885. Dei fekk fem barn:
Nevado del Tolima
Nevado del Tolima er ein stratovulkan i det andinske vulkanbeltet i Colombia. Han har vore aktiv  frå sein pleistocen til i dag. Vulkanen ligg sør for Nevado del Ruiz, innanfor Los Nevados nasjonalpark og innanfor Tolima-departementet. Toppunktet er 5215 moh.
Det siste store utbrotet skjedde for rundt 3600 år sidan, og den siste aktiviteten er datert til 1943.
Geografi, geologi og utbrotshistorie
Profilen til den bratte, isdekte Nevado del Tolima-vulkanen står i kontrast til den breie og flatare naboen Nevado del Ruiz i nord. Denne unge vulkanen er danna gjennom dei siste 40 000 åra, han reiser seg over og skjuler i stor grad ein 3 kilometer vid pleidocene-kaldera. Vulkanen er ei klynge av ein sein pleistocen til holocen lavadom som er forbunden med tjukke blokk-lavastraumar på dei nordlege og austlege flankane, og omfattande avsettingar av pyroklastiske straumar. Toppen inneheld eit traktforma krater som er 200 til 300 meter djupt. Holocene-aktivitet har inkludert eksplosive utbrot med varierande storleik. Det siste store utbrotet fann stad for rundt 3600 år sidan. Veksten på lavadomen har produsert straumar av blokker og oske som primært tok vegen mot nordaust og søraust. Bergartane er andesittisk-dacittiske.
Den snødekte Nevado del Tolima, med sin nesten symmetriske struktur, har eit radialt dreneringsmønster i den øvre delen. Frå den attverande isbreen på toppen av fjellet straumer elvene Totare, San Romualdo, Toche og Combeima. Sistnemnde er den viktigaste vasskjelda til Ibagué kommune. Vatnet frå vulkanen drenerer inn i den austlege skråninga av den sentrale fjellkjeda av Andes, og lauper ut i Magdalenaelva.
KAZBEK
KAZBEK er eit kommando- og kontrollsystem for atomvåpen i Russland som vart etablert i 1983 med Nikolai Devjanin som designar. Føremålet var å laga eit system for å sikra sentral leiing av atomvåpenarsenala i Sovjetunionen. Namnet er teken frå eit fjell i Georgia i Kaukasus. Systemet er fornya ei rekkje gonger og er framleis under utvikling med digitalisering. Sambandet i systemet bind saman stabar, sensorar og avfyringskontrollar for ICBM, og inkluderer òg tre atomkoffertar (Tsjeget) med utløysingskodar i hendene på Presidenten, Forsvarsministeren og Generalstabssjefen i Russland.
Flagget til Tenerife
Flagget til Tenerife består av ein kvit Bourgognekross (Andreaskross) på blå bakgrunn. Fargen blå representerer havet og det kvite representerer det snødekte fjellet Teide i vinter.
Dette flagget er svært likt det skotske flagget. Den einaste skilnaden mellom dei er at flagget på Tenerife har ein mørkare blåfarge.
Rio Grande Mud
Rio Grande Mud er det andre studioalbumet til det amerikanske rockebandet ZZ Top. Albumet kom ut i 1972.
Albumtittelen var inspirert av Rio Grande, elva som dannar grensa mellom Mexico og Texas.
I 1987 kom albumet ut på CD, men var då miksa på nytt. Den 11. januar 2011 gav Rhino ut ei nymastra utgåve av albumet på vinyl med den originale miksen frå 1972. albumet vart òg lagt ut for digital nedlasting i 2012 med den originale miksen. Den originale miksen vart gjeven ut på CD som ein del av boksen The Complete Studio Albums (1970-1990).
Albumet nådde 104. plassen på Billboard 200.
Singlar
Den einaste singelen som kom ut frå albumet var «Francine» (med «Down Brownie») som nådde 69. plassen på Billboard Hot 100. Ein annan 45"-versjon kom ut med «Francine» på begge side, ein engelskspråkleg og ein spanskspråkleg versjon.
Fylkesveg 70 i Buskerud
Fylkesveg 70 i Buskerud går mellom Brekkeskåka og Fiskum i Øvre Eiker kommune. Vegen er 4,6 km lang.
Gjert Holsen
Gjert Martines Markvarsson Holsen var ein norsk gardbrukar og stortingsmann frå Holsen sokn i Førde i Sunnfjord.
Holsen var son til ein gardbrukar. Han overtok farsgarden i 1888 og dreiv denne i lang tid. Perioden 1887-1910 var han medlem av heradsstyret i Førde, åstadskommissær i seks år.
Holsen representerte Nordre Bergenhus amt på Stortinget 1889-1900 og 1903-06, og deretter einmannskrinsen Sunnfjord 1906-12. Bolken 1889-97 var han medlem av tollkomiteen, 1898-1900 og 1903-12 av budsjettkomiteen. Elles var han 1903-12 medlem av Lagtinget, der han var president i 1905-06, og i valkomiteen. Han var med i spesialkomiteen av 1905 og medlem av Stortinget sin deputasjon til kongekroninga i Trondheim i 1906.
Jupitermånen Cyllene
Cyllene er ein av månane til Jupiter. Han er medlem av Pasiphaë-gruppa, og var truleg ein bit av ein asteroide som vart fanga inn av Jupiter. Han har ein snittradius på kring 1 km.
Cyllene vart oppdaga 9. februar 2003 av Scott S. Sheppard og laget hans frå Universitetet på Hawaii.
MK «Haugland»
MK «Haugland I»
Skipet vart kontrahert ved Ottesens Skipsbyggeri i Sagvåg på Stord av Hans H. Haugland, Herdla. Skipet vart levert i juni 1929 og Boge inngjekk ein hemmeleg avtale med Hardanger Sunnhordlandske Dampskipsselskap i Bergen. HSD tok det økonomiske ansvaret for «Haugland I», mot at Boge tok opp konkurransen med «Lønningdal I» som var ein brysam konkurrent for rutedrifta til HSD i Midthordland og Hardanger. I praksis vart «Haugland I» gåande hakk i hæl på «Lønningdal I» og tilbaud til ei kvar tid litt billigare billettar og frakter. Den hemmelige avtalen lak etter kvart ut og «Haugland I» vart kalla «lausonjen te HSD» på folkemunne. Då eigarane til «Lønningdal I» fekk levert den nye og større «Lønningdal II» i 1932, var slaget for «Haugland I» etter kvart tapt.
Andre verdskrigen
Sommaren 1940 vart «Haugland» sett inn i lokalruta Bergen-Bømlo ytre lei og kom der snart i kontakt med den illegale Englandsfarten. 27. november 1941 drog ho frå Kollavåg på Bremnes på Bømlo til Shetland med 40 flyktningar som ikkje hadde fått plass då skøyten «Blia» gjekk like i forvegen. Av dei 40 var 14 kvinner og fire barn. «Haugland I» kom snart ut i storm og fekk ei særs hard overfart. Stormen raste i halvtanna døgn. Fleire gonger kom sjøen ned i maskinrommet slik at maskinen stoppa, men mannskapet surra seg fast og fekk start kvar gong. «Blia» forliste i uveret og alle ombord omkom. Ut på ettermiddagen 29. november nådde skipet Lerwick på Shetland. «Haugland I» vart overteke av allierte styresmakter. Ei detaljert skildring av overfarten finst i boka Englandsfarten av Ragnar Ulstein. Kaptein Boge på skipet hadde kona si med seg. Ho venta barn og fødde det fjerde barnet deira i London, to veker seinare.
7. desember 1941 sokk skipet ved kai i Lerwick under eit uver. Skipet vart heva same månaden og ført til den norske slippen i Buckie i Skottland for reparasjon. I januar 1943 vart skipet rekvirert av The Royal Navy.
Fraktefartøy
I 1980 var skipet sletta frå norsk register som kondemnert, men det er ukjend kva lagnad ho fekk.
Sântana
Sântana (ungarsk Újszentanna, tysk Sanktanna) er ein by i Arad fylke i Romania.
Busetnader
Sântana er ein oraș (mindre bykommune) med desse busetnadane:
Per Lønning
Per Lønning var ein norsk teolog og politikar frå Bergen. Inge Lønning var ein yngre bror.
Per Lønning var stortingsrepresentant for Oslo og partiet Høgre i tida 1958–65, på Stortinget var han medlem i Kyrkje- og undervisningskomiteen. Deretter var han domprost i Bergen til 1969, då han vart utnemnd til biskop i den nyopretta Borg bispedømme. I 1975 tok han avskjed i protest mot Stortinget vedtok ei ny abortlov. Frå 1977 var underviste i ti år om idehistoria til kristendommen ved Universitetet i Oslo. Åra 1987-94 var Lønning biskop i Bjørgvin.
Lønning gav frå 1950-talet ut ei rekke bokverk; både preike- og salmesamlingar, debattbøker, og bøker om truslære.
Brown Buttress
Brown Buttress er ei kileforma klippe med ei høgd opp mot kring 800 moh, nær enden av Dickeybreen, som flyt ut i Beaumont Bay. Ho vart namngjeven etter R.F. Brown, eit medlem av gruppa som overvintra ved Cape Hallett i 1960, og som arbeidde som teknikar på det geomagnetiske prosjektet.
Jupitermånen Kore
Kore er ein av månane til Jupiter. Han er medlem av Pasiphaë-gruppa, og var truleg ein bit av ein asteroide som vart fanga inn av Jupiter. Han har ein snittradius på 1 km.
Kore vart oppdaga 8. februar 2003 av Scott S. Sheppard, David C. Jewitt og Jan T. Kleyna.
Vered Yeriho
Vered Yeriho (hebraisk skrift וֶרֶד יְרִיחוֹ) er ein moshav og israelsk busetjing nær Jeriko i Jordandalen på den okkuperte Vestbreidda. Han er ein del av Megilot regionale kommune.
Samfunnet vart grunnlagd i 1979 då dei sekulære innbyggjarnae braut bort frå dei religiøse i Mitzpe Yeriho, ei busetjing som ligg vest for Vered Yeriho. Moshaven ligg på ein ås med utsyn over Akabat Jaber flyktningleir og Jeriko.
I 2008 hadde Vered Yeriho 130 innbyggjarar.
Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.
Tsjeget
Tsjeget er ein "atomkoffert" som til kvar tid skal vere i nærleiken av Presidenten, Forsvarsministeren og Generalstabssjefen i Russland. Kofferten inneheld avsikringskodar for ICBM med kjernefysisk ladning knytt til KAZBEK kommando- og kontrollsystem for Dei strategiske rakettstyrkane.
Kofferten vert overlevert med seremoni for kvart presidentskifte i Russland, og den siste overleveringa var den 7. mai 2012 frå president Dmitri Medvedev til Vladimir Putin.
Playin' to Win
Playin' to Win er det fjerde studioalbumet til det amerikanske southern rock-bandet Outlaws, gjeve ut i 1978. Albumet var det første studioprosjektet deira med gitaristen, songaren og låtskrivaren Freddie Salem. Salem hadde erstatta det opphavlege medlemmet Henry Paul, som hadde fungert som frontmann bak Hughie Thomasson. Det vart ikkje like godt motteke som dei tre første albuma deira.
Besetninga var framleis halvparten av den originale besetninga, og varte fram til gitaristen Billy Jones slutta i 1981. Musikalsk var Playin' to Win meir streit southern rock enn countryrock-stilen på dei tidlegare albuma.
Salslister
Album
Avnat
Avnat (hebraisk skrift אָבְנַת) er ei lita israelsk busetjing på den okkuperte Vestbreidda på vestskysten av Daudehavet, kring 7 km sør for Kalya og 12 km nord for Mitzpe Shalem. Ho er underlagd Megilot regionale kommune.
Ho vart grunnlagd i midten av 2004 der det tidlegare hadde vore ei Nahal-busetjing.
Ole Danielsen
Ole Nikolai Danielsen var ein norsk skipper, gardbrukar og stortingsmann frå Øyestad i Aust-Agder.
Danielsen var 4. representant frå Nedenes amt på Stortinget 1889-91. Han var då medlem av tollkomiteen.
Han døydde på garden sin i Froland i 1901.
Girolamo Savonarola
Girolamo Savonarola var ein italiensk botspredikant og reformator frå Ferrara. Han vart brent som kjettar i Firenze.
Savonarola var i 1490 lærar for munkane i dominikanarklosteret San Marco i Firenze, frå 1491 prior ved klosteret. Etter å ha studert Bibelen og Thomas Aquinas grundig, fekk han stort gjennomslag som botspredikant. Han snakka høgt om religiøst og moralsk forfall, og kom med profetiar om ein frykteleg straffedom mot folket.
I 1494 tolka bybuarane i Firenze som om profetiane skulle slå til, og Savonarola vart den øvste leiaren i byen. Fram til 1497 gjennomførte han eit teokratisk styre på demokratisk grunnlag.
Savonarola fekk mange fiendar, og vart lyst i bann av paven. Pest og økonomiske nedgangtider førte til at han mista tiltru. Han vart fengsla, dømd til døden, og brend på bålet etter førutgåande tortur.
Rum i Austerrike
Rum er ein kommune i distriktet Innsbruck Land i forbundslandet Tirol i Austerrike. Kommunen har ei flatevidd på 8,6 km² og 9 000 ibuarar. Landsbyen Rum ligg 621 meter over havet, eit par kilometer nordaust for sentrum av byen Innsbruck. I dag er Rum funksjonelt ein forstad til byen.
Brunvarslar
Brunvarslar (Lanius cristatus) er ein fugl i varslarfamilien som lever i Asia.
Han er nært nærskyldt med tornskate, L. collurio, og isabellavarslar, L. isabellinus. Slektsnamnet, Lanius, er avleidd frå det latinske ordet for «slaktar», og nokre varslarar er også kjente som «slaktarfuglar» på grunn av utvalet av føde. Den spesifikke cristatus er latin for «oppreist» brukt i ei utvida tyding.
Skildring
Brunvarslarar er 17–20 cm i lengd og har kroppsvekt på 27–37 gram, hannfuglar noko meir enn hoer. Brunvarslar er med det litt større enn tornskate, men langt mindre enn arten varslar.
Mønsteret i fjørdrakta er mykje lik drakta til tornskate, men meir i brunt på oversida og lysare metta kremfarga gulbeige på undersida. Generelt har alle brunvarslarar ei typisk ansiktmaske med ei brei, svart augestripe frå nebb og til bak øyrane. Over dette er det ei tynnare kvit pannestripe og under augestripa eit kvitt område som går rundt strupen og ned på brystet. Hovudet over pannestripa er generelt bruntona. Underarten som hekkar i Japan er kraftig raudbrun på oversida, underarten som hekkar lengst sør har grå overside inkludert hovud, men framleis raudbrun stjert. Kjønna er mykje like, men hoer kan vere litt bleikare.
Halen er relativt lang og smal, men synast avrunda i flukt, nebbet er kraftig med krok i enden.
Utbreiing
Hekkeområdet er særs vidt over store delar av sentrale og austlege Russland, Mongolia, Japan, Koreahalvøya, nordvestlege Kina. Avgrensing i nordvest omtrent ved byen Dudinka, vidare sørover aust for nedslagsfeltet for elva Jenisei omtrent ved byen Novosibirsk og litt inn i nordaustlegaste Kasakhstan. Avgrensing i nordaust nord for Anadyrbukta mot Beringhavet, vidare sørover inkludert Kamtsjatkahalvøya og øyane som avgrensar Okhotskhavet, sør til sørlegaste Japan.
Overvintringsområdet er frå India i vest, austover sør for Himalaya til og med Søraust-Kina, sørover over det meste av Søraust-Asia inkludert Filippinene og Indonesia vest for Wallace-linja.
Denne arten er ein sjeldan streiffugl i Europa. Det er til saman fem kjente registreringar i Noreg i følge Artsobservasjonr.no, alle i oktober eller november. Ein i Vestfold, elles berre på Vestlandet. Den siste registreringa vart gjort på Utsira i Rogaland i oktober 2019.
Åtferd og økologi
Brunvarslarar lever hovudsakleg av insekt, spesielt sommarfugllarver, Lepidoptera. I likskap med andre varslarar kveler dei byttedyr. Andre leddyr og små ryggstrengdyr som småfuglar og øgler blir òg nokre gonger byttedyr. Dei speidar vanlegvis etter byttedyr frå ei grein og flyg ned mot bakken for å fange dei.
Hekkesesongen er i lengst sør i mai og i nord juni, og hekkehabitatet inkluderer taiga, skog til halvørken, der dei bygger eit reir i eit tre eller ein busk. Brunvarslarar har berre eitt kull i sesongen og legg vanlegvis fire til seks egg.
Brunvarslaren er ein trekkfugl og ringmerking viser at dei ofte returnerer tilbake til dei same stadene kvar vinter. Dei byrjar å etablere vinterterritorium like etter tilkomme. Timinga for migrasjonen er etter nokså regelbundne tider. I løpet av vinterperioden gjer dei ei myting.
Storleiken på den globale populasjonen er trudd å vere minkande, men ikkje kvantifisert. IUCN har klassifisert arten som livskraftig (LC).
Fylkesveg 71 i Buskerud
Fylkesveg 71 i Buskerud går mellom Teigen i Kongsberg kommune og Råen i Øvre Eiker kommune. Vegen er 6,9 km lang.
Glen Nevis
Glen Nevis (skotsk gælisk Gleann Nibheis) er ein dal, eller glen, i Lochaber i Highland i Skottland Byen Fort William ligg i eine enden. Dalen har Mamore-fjella i sør og dei høgaste fjella i Dei britiske øyane i nord: Ben Nevis, Càrn Mor Dearg, Aonach Mòr og Aonach Beag. Her finst også ein av dei tre høgaste fossane i Skottland, Steall Falls, der Allt Coire a'Mhail renn ut i den øvre delen av Nevis-elva, Water of Nevis. Under fossen er det eit imponerande gjel. Glen Nevis er del av Ben Nevis and Glen Coe National Scenic Area, ein type skotsk verneområde.
Ferdsel
Det går ein veg opp dalen som er 10 km lang. 7 km inne blir han ein einfeltsveg. Det ligg eit hotell, eit ungdomsherberge frå Scottish Youth Hostels Association og ein campingleir ved botnen av dalen, i nærleiken av Fort William, og ei lita bygd høgare oppe ved Achriabhach.
Frå parkeringsplassen ved enden av Glen Nevis-vegen fortset ein sti opp gjennom eit gjel. Etter eit bratt stykke opp får ein utsyn og stien går vidare til den fredelege øvre delen av dalen. Det går ei vaierbru over elva ved botnen av fossen. Brua var stengd i tre månader i 2010 då ein av vaierane brast.
Leo Green
Leo Green er ein britisk musikar og kringkastar.
Glen Nevis
Ferdsel
Stien er blitt utbetra med jamne mellomrom for å gjera tilkomsten lettare og redusera erosjon forårsaka av mange vitjande, men han er framleis krevane fleire stader, og kan vera farefull. Der har vore fleire ulukker i Glen Nevis, mellom anna ei der ein ung turgåar døydde i august 2006.
Leo Green
Green har spelt med bandet til Van Morrison. Green speler saksofon og syng i sitt eige band. I 2010 sa gitaristen Jeff Beck, «Leo Green må være ein av dei beste og galnaste saksofonistane nokon gong».
Glen Nevis
Ferdsel
Ein har filma fleire filmscenar i Glen Nevis, mellom anna scenar til Harry Potter-filmane, Highlander, Highlander III: The Sorcerer, Braveheart og Rob Roy.
Det er blitt halde eit løp på ned Nevis-elva fleire somrar sidan 1973. Deltakarar bruker flytehjelp som flytemadrassar til å koma seg ned elva. Løpet kan ta mellom 20 minutt og 2 timar avhengig av vasstyrken i elva. Etter eit opphald på fleire år blei løpet halde årleg att frå 2008.
Leo Green
Green har òg vore programleiar for fleire program på BBC Radio.
As sideman
Med Jeff Beck
Med Van Morrison
Med Jane Horrocks
Med Jools Holland
Scholastica
Scholastica, Skolastika og liknande er kvinnenamn av latinsk opphav. Det er avleidd av scholasticus, som tyder 'lærd, lærar' og 'student', og oppstod i tidleg mellomalder. Namnet har samband med ordet «skole».
Leo Green
As sideman
Med Daniel Bedingfield
Scholastica
Namnet er særleg knytt til den heilage Scholastica, syster av Benedikt av Nursia og ein kristen hegen som levde på 500-talet. Scholastica har namnedag den 10. februar, som er festdagen til den heilage Scholastica. Dette er framleis ein offisiell dansk namnedag.
Leo Green
As sideman
Med Beth Gibbons & Rustin Man
Med ymse
Chevron Rocks
Chevron Rocks er eit markant klippeframspring ved nordenden av Retrospect Spur, nær enden av Hoodbreen i Dronning Maudfjella i Antarktis. Ei gruppe frå New Zealand klatra Retrospect Spur i løpet av sesongen 1959–60. Dei gav namnet Chevron Rocks på grunn av utsjånaden som likna stripene som ein underoffiser bar.
Grosses Ritzhorn
Grosses Ritzhorn er eit lite fjell i Bern-Alpane. Fjellet er ein del av Engelhörner-rekkja med ei høgd på 1397 meter over havet.
King Creole
King Creole er det sjette albumet til Elvis Presley, gjeve ut på RCA Victor i september 1958, og spelt inn i løpet av fire dagar i Radio Recorders i Hollywood. Det inneheld songar skrivne og spelt inn for filmen med same namn og nådde andreplassen på Billboard Top Pop Albums-lista. Albumet selde til gullplate 15. juli 1999 hos Recording Industry Association of America.
Innhald
Dei fleste av songane kom frå låtskrivarar som arbeidde for Hill and Range, eit songforlag som Presley eigde i lag med Colonel Tom Parker: Fred Wise, Ben Weisman, Claude Demetrius, Aaron Schroeder, Sid Tepper og Roy C. Bennett. Jerry Leiber og Mike Stoller var relativt lite medverkande, etter at dei hadde kome på kant med Parker under den forrige filmen, Jailhouse Rock (1957), der dei praktisk talt dominerte musikkproduksjonen. Parker var rasande over at låtskrivarar hadde så lett tilgang til Presley utan å gå gjennom Parker sine «rette kanalar», særleg sidan dei òg hadde prøvd å påverke filmretninga til Presley med å gje han ein ide om å gjere ein film av Nelson Algren-romanen A Walk on the Wild Side (1956) med Elia Kazan som regissør og musikk av Leiber og Stoller. Parer sette foten ned for slike innfall, men duoen klarte likevel å få med tre songar i filmen, inkludert tittelsporet og «Trouble». Framsyninga til Presley av «Trouble» i filmen syner til Muddy Waters og Bo Diddley. Han spelte songen på det særs suksessrike fjernsynsprogrammet hans i 1968.
RCA gav ut det originale albumet på CD i 1988. Albumet kom ut på ny i 1997 med sju bonusspor, inkludert songen «Danny» som vart spelt inn under innspelinga av albumet, seks alternative opptak der fire ikkje var gjevne ut før.
Karl Frederik Feilberg
Karl Frederik Feilberg var ein norsk skulemann og religionsfilosof frå Skien.
Feilberg var adjunkt i Kristiansand frå 1854, der etter overlærar i Molde frå 1863. I 1875 fekk han rektorjobben ved Kristiansand Katedralskole, ei stilling han hadde til 1895. På sine eldre dagar vekte han omfattande interesse som religionsfilosofisk tenkjar med bøkene Om Kulturbevidsthed og Gudsbevidsthed (1893), Til Mysteriets Theori (1897) og Hvad skal vi forstaa ved Aand (1900), arbeid som handla om «spørsmål som heng saman med religiøs tru».
Kjelder
Norsk Allkunnebok. IV. bandet. 1953
Tolhuin
Tolhuin er ein by i provinsen Tierra del Fuego, heilt sør i Argentina. Byen ligg sør på Storøya i Eldlandet, ved austbreidda av Fagnano-sjøen. I 2001 hadde Tolhuin 1382 innbyggjarar, og han er med det den tredje største byen i provinsen.
Tolhuin er ein ganske nyoppretta by som vart offisielt grunnlagt i 1972. Bynamnet er eit ord frå språket til selk'nam-folket og tyder 'som eit hjarta'. Nasjonalveg nummer 3 i Argentina skjer gjennom byen, og Tolhuin er einaste stoppestad mellom Ushuaia (10 mil sørover) og Rio Grande (13 mil nordover). Ein kjend attraksjon i byen er bakeriet Panaderia La Unión.
Dolma
Dolma er ein matrett som består av fylte, forvella vinblad. Fyllet består av kjøt, lauk, ris, erter og krydder. Dolma kan også vere fyll i andre frukt og grønsaker. Namnet «dolma» kjem frå det tyrkiske ordet doldurma, som tyder 'fylt'. I 2017 blei dolma frå Aserbajdsjan sett på UNESCO si liste over meisterverk i munnleg og immateriell kulturarv.
What It Is av Mark Knopfler
«What It Is» er ein song skriven og spelt inn av den britiske musikaren Mark Knopfler. Han vart gjeven ut i september 2000 som den første singelen frå albumet Sailing to Philadelphia.
Akhaltsikhe
Akhaltsikhe (ახალციხე, bokstaveleg tyding 'nyborg'; tidlegare kalla Lomsia) er ein liten by sørvest i Georgia. Han er regionshovudstad for Samtskhe-Dzjavakheti. Byen ligg ved begge breidder av Potskhovi, ei lita elv som skil gamlebyen i nord frå den nyare busetjinga i sør.
I gamlebyen ligg den store Rabatiborga, som blei bygd av osmanarane rundt ein moské, og ei kyrkje vigd den heilage Marine. I åsane i nærleiken ligg Sapara-klosteret frå 900- til 1300-talet.
Fylkesveg 72 i Buskerud
Fylkesveg 72 i Buskerud går mellom Setra i Kongsberg kommune og Darbu i Øvre Eiker kommune. Vegen er 10,0 km lang.
Sebiș
Sebiș (ungarsk Borossebes, tysk Sebesch) er ein by i Arad fylke i Romania.
Busetnader
Sebiș er ein oraș (mindre bykommune) med desse busetnadane:
Osurgeti
Osurgeti (georgisk ოზურგეთი, uttala ) er ein by sørvest i Georgia. Han er regionshovudstad for Guria. Byen er eit regionalt senter for te- og hasselnøttproduksjon. Han var tidlegare kjend som Makharadze, kalla opp etter Filipp Makharadze.
Kallirrói i Tríkala
Kallirrói (gresk Καλλιρρόη) er ein landsby i periferieininga Tríkala i Thessalía i Hellas. Kallirrói var hovudsete i den tidlegare kommunen Aspropótamos, som no er ei kommunaleining i kommunen Kalambáka.
Gimme Some Lovin'
«Gimme Some Lovin» er ein song først spelt inn av The Spencer Davis Group. Han vart gitt ut som singel i 1966 og nådde topp 10-lista i fleire land. Seinare inkluderte Rolling Stone songen på lista si over dei 500 beste songane gjennom tidene.
Andre artistar har òg spelt inn versjonar av songen; gruppesongaren Steve Winwood spelte han seinare inn live med Traffic, og ein versjon av The Blues Brothers nådde 18. plassen på den amerikanske singellista.
Bakgrunn
Ifølgje bassist Muff Winwood vart låten komponert, arrangert og innøvd på berre ein halvtime. På den tida var gruppa under press for å komma opp med ein ny hit, etter at den førre singelen, «When I Come Home», som var skriven av den jamaicanskfødte musikaren Jackie Edwards, som òg hadde skrive dei tidlegare nummer-ein-hittane deira, «Keep On Running» og «Somebody Help Me». Bandet prøvespelte og avviste andre songar Edwards tilbaud dei, og dei lét saka liggja heilt til manager Chris Blackwell tok dei med til London, plasserte dei i eit øvingslokale på Marquee Club og beordra dei til å finna på ein ny song. Muff Windwood sa: «Me byrja å rota med riff, og klokka må ha vore elleve om formiddagen. Me hadde ikkje vore der i ein halvtime, og så kom ideen. Me tenkte at dette høyrest skikkeleg bra ut. Me sette det heile saman, og rundt klokka tolv hadde me heile songen. Steve hadde sunge «Gimme, gimme some loving» og ropt kva som helst, så me bestemde oss for å kalla den det. Me fann ut dei åtte midtarste strofene, og så gjekk me til ein kafé som framleis ligg på hjørnet nede i vegen. Blackwell kom for å sjå korleis det gjekk med oss, fann utstyret vårt sett opp og oss ikkje der, og han storma inn på kafeen og skrik: «Korleis kan de gjera dette?», skrik han. Ikkje vêr redd, sa me. Me var alle veldig sjølvsikre. Me tok han med tilbake og sa: «Kva seier de til ein halvtimes arbeid?» Me spelte «Gimme Some Lovin», og han kunne ikkje tru det. Vi klippa han dagen etter, og alt fungerte. Same kveld spelte me på ein klubb i Nord-London og prøvde han på publikum. Den gjekk ned med storm. Me visste at me hadde ein ny nr. 1.»
Medverkande
The Spencer Davis Group:
Salslister
I 2004 rangerte magasinet Rolling Stone «Gimme Some Lovin'» som nummer 247 på lista si over dei 500 beste låtane gjennom tidene. Winwood spelte seinare inn liveversjonar av songen med Traffic til Welcome to the Canteen (1971) og The Last Great Traffic Jam (2005).
«Gimme Some Lovin'» har vorte spelt inn av fleire rockeartistar og andre artistar. Popartisten Olivia Newton-John covra låten i 1978 på albumet hennar, Totally Hot, som ein platemeldar kalla «det næraste ein kjem ein fyllefest på eit Newton-John-album.». Ei framføring for den musikalske komediefilmen The Blues Brothers (1980) «har eit arrangement som er oppsiktsvekkjande på grunn av blåseseksjonen som erstattar Steve Winwood sitt buldrande orgel», ifølgje kritikar Bret Adams. Gitt ut som singel av Atlantic Records nådde han 18. plassen på magasinet Billboard Hot 100-lista. I 1990 spelte den britiske gruppa Thunder han inn på debutalbumet Backstreet Symphony. AllMusic = AllMusic }}
Albert Bøhn
Albert Bøhn var ein norsk handelsmann, gardbrukar, lensmann og stortingsmann frå Nes på Romerike.
Bøhn var son til ein gardbrukar. Han var krambudreng på Kongsvinger frå 1852. I 1860 opna han landhandel i Nes, ein handel han dreiv til 1887. Han tok over garden Grini etter foreldra og dreiv denne frå 1861 til 1910. Åra 1891-1909 var han lensmann i Nes.
Bøhn var medlem av heradsstyret i mange år, ordførar i 14 år. Elles forlikskommissær og medlem av amtsutvalet. Han var tilsynsmann ved Kongsvingerbanen og medlem av representantskapen i Noregs Bank.
Bøhn representerte Akershus amt på Stortinget 1877-79 og 1889-1906, samt einmannskrinsen Øvre Romerike 1906-09. Perioden 1877-79 var han medlem av konstitusjonskomiteen. Han var 1889-1903 medlem av justiskomiteen, 1889-93 og 1895-1909 av valkomiteen, samt 1889-91 og 1895-1909 av fullmaktskomiteen. Elles var han 1903-09 president i Lagtinget og medlem av tollkomiteen, sekretær i sistnemnde 1903-06. Han var medlem av sivilprosesskommisjonen.
Han døydde i Nes i 1913.
Crowell Buttresses
Crowell Buttresses er ei rekkje høge snø- og steinklipper i Antarktis. Rekkja er 20 km lang, og dannar 10 km av nordveggen av Cornwallbreen. Ho går så nordaustover like langt langs vestsida av Lowerybreen i Queen Elizabeth Range. Klippene vart namngjeven av Advisory Committee on Antarctic Names etter John T. Crowell, som tente med National Science Foundation 1960–69. Han leia eit lag til Den antarktiske halvøya i januar 1963 for å finne ein stad for ein amerikansk stasjon på halvøya.
Miracle Mirror
Miracle Mirror er det tredje studioalbumet til det nederlandske rockebandet Golden Earring, gjeve ut i 1968.
Rytmegitaristen Peter De Ronde hadde slutta i gruppa innan dette albumet vart spelt inn, og frontmannen og songaren Frans Krassenburg var blitt erstatta av Barry Hay. Som dei to førre albuma deira, Just Earrings og Winter Harvest reflekterte Miracle Mirror tydeleg det som gjekk føre seg i det britiske musikkmiljøet på denne tida med mykje preg av psykedelisk rock, og til dels folkrock i musikkstilen deira.
Mottaking
Allmusic skreiv om albumet: «Om du kan nemne ei lydmessig nyskaping frå 1967, så var det truleg ein stad på Miracle Mirror, men det som ikkje hadde endra eg for The Golden Earrings var den solide låtskrivinga til bassisten Rinus Gerritsen og gitaristen George Kooymans og den solide jobben dei gjorde i studio. Sjølvtilliten og kjensla av eventyrlyst som var på dei to første albuma, var i full blomst her, og om det er augneblink på Miracle Mirror som høyrest noko pretensiøse ut i dag, var instinkta til Golden Earrings stort sett heilt riktig det meste av tida, og dette albumet har klart tidstesten betre enn mange andre verk frå den første syre-tida.»
Estados-øya
Estados-øya (spansk Isla de los Estados, 'Delstatane si øy') er ei argentinsk øy i øygruppa Eldlandet, 30 km aust for Storøya i Eldlandet. Administrativt ligg øya under den argentinske provinsen Eldlandet. Øya er ikkje busett, men den argentinske marinen har ein aktiv marinebase på øya. Mannskapet på basen består av fire marinesoldatar som jobbar skift på 45 dagar. Elles er øya heimstad for store koloniar med pingvinar og sel.
Neal Matthews jr.
Neal Matthews jr. var ein amerikansk vokalist. Han vart kjend som ein del av The Jordanaires, ei korgruppe som song for mange countryartistar, mellom andre Elvis Presley.
Som medlem av The Jordanaires arbeidde han med artistar som Patsy Cline, Red Foley, Johnny Horton, Ferlin Husky, Jim Reeves og George Jones. Gruppa song òg for popartistar som Steve Lawrence og Eydie Gorme, Connie Francis og Julie Andrews. Dei er derimot mest kjend som korgruppe for Elvis Presley i 15 år.
Matthews døydde av hjarteinfarkt 70 år gammal. Som ein del av The Jordanaires vart han i 2001 posthumt innlemma i Country Music Hall of Fame.
Heilage Scholastica
Scholastica (ca. 480-ca. 543 eller 547) var ei italiensk nonne som er rekna som helgen i den katolske og den ortodokse kyrkja. Etter tradisjonen var ho tvillingsyster til Benedikt av Nursia, grunnleggjaren av benediktinarordenen, og dei to blir ofte avbilda saman. Scholastica har minnedag 10. februar.
Liv
Dei eldste opplysingar om Scholastica kjem frå dialogane til pave Gregor den store, som blei skrivne i 593/94. I tillegg finst det fleire folkelege tradisjonar om henne. Livet hennar er ikkje dokumentert, og ein del forskarar har sådd tvil i om ho eigentleg har levd, eller om ho berre var ein andeleg rettleiar for Benedikt.
Scholastica og Benedikt var frå Nursia (no Nórcia i den sentrale italienske provinsen Perugia i Umbria). Dei skal ha vore tvillingar, og hadde i det minste eit nært tilhøve. Mor deira skal ha døydd i barselseng. Scholastica blei vigd Gud frå ung alder, men det er uklart om ho budde hjå faren, i eit mindre religiøst kvinnefellesskap eller i eit nonnekloster i Plombariola. Ho er seinare blitt rekna som abbedisse for eit slikt kloster som var underlagd Benedikt, og dermed som den første benediktinarnonna.
Hovudforteljinga til Gregor den store går ut på at dei to syskena berre kunne treffast ein dag kvart år. Den siste gongen dei møttest, bad Scholastica broren om å bli natta over så dei kunne fortsetja den andelege samtalen sin, men han insisterte på at han måtte dra tilbake til cella si for natta, slik ordensregelen kravde. Då bøygde Scholastica hovudet og bad. Kort tid etter braut det ut uvêr, og Benedikt måtte bli verande. Tre dagar seinare døydde Scholastica, og Benedikt hadde ein visjon av ei due som forlét kroppen hennar og flaug til himmels.
Ettermæle
I helgenbilde blir Scholastica som regel avbilda som nonne i habitt, med bispestav og krusifiks i hendene, nokre gonger med ei due ved føtene. Ofte blir ho avbilda saman med broren Benedikt. Det finst òg fleire avbildingar saman med den heilage Justina av Padova.
Don't Stop Believin'
«Don't Stop Believin'» er ein song av det amerikanske rockebandet Journey frå det sjuande albumet deira, Escape (1981). Songen vart gjeven ut som den andre singelen deira frå albumet og nådde niandeplassen på Billboard Hot 100 seint i 1981. I Storbritannia gjekk ikkje songen opphavleg inn på singellista, men songen nådde sjetteplassen på lista så seint som i 2010.
Mike DeGagne i AllMusic har skildra «Don't Stop Believin'» som «ein perfekt rockesong» og ein «anthem», med «eit av dei beste opnings-klaverriffa i rocken.» Songen er det bestseljande digitale sporet frå 1900-talet med over sju millionar selde eksemplar i USA.
I populærkulturen
I 2007 fekk songen mykje presseomtale og vart raskt populær att då han vart nytta i den siste scenen i HBO-serien The Sopranos. Steve Perry var i starten nølande til å la songen bli brukt i The Sopranos, men vart til slutt overtalt. Den digitale nedlastinga av songen eksploderte etter episoden var blitt vist og motiverte bandet til å halde fram å leite etter ein erstattar for Steve Perry, som hadde slutta som songar i bandet.
Songen vart òg populær etter at han vart nytta som avslutningssnummer i Rock of Ages, ein jukeboks-musikal med hittar frå 1980-åra. Showet gjekk på Broadway frå 2009 til 2015, og kom i 2012 med i ein film med Tom Cruise.
Instefjord
Instefjord er ei grend i Gulen kommune i Vestland. Den ligg inst i Risnefjorden, ved munningen av Fjordselva. Mesteparten av busetnaden ligg mellom elva og Europaveg 39, som passerer forbi like austom grenda. Fv1 går frå Instefjord og ut langs vestsida av fjorden til Brekke.
Oppdrettsanlegga i Instefjord er blant dei største i Noreg og eigaren er Slakteriet Brekke AS.
Don't Stop Believin'
Salslister
«Don't Stop Believin'» har gått inn på lister verda over i nyare år. I Irland vore heilt oppe på fjerdeplassen, i Sverige 25. plassen, og i Nederland 50. plass.
I Storbritannia
Songen kom ut i Storbritannia i desember 1981 og nådde då berre 62. plassen på singellista. «Don't Stop Believin'» vart aldri gjeven ut på ny i Storbritannia, men hadde sine fans og gjekk inn att på UK Singles Chart i februar 2009 på 94. plassen å¨grunn av digital nedlasting. Den 1. november 2009, etter songen var blitt framført på britisk X-faktor, gjekk «Don't Stop Believin'» inn på 52. plassen på lista og steig til 19. plassen to veker seinare. Songen låg på lista i tre veker. Den 20. desember dette året gjekk «Don't Stop Believin'» heilt opp til niandeplassen på lista etter songen vart framført igjen på The X Factor. Songen var på topp 10 i nye sju veker i 2010 og nådde sjetteplassen som høgaste plassering.
Tidleg i 2010 vart det annonsert at songen var den 65. bestseljande singelen i 2009, nesten tretti år etter han kom ut. «Don't Stop Believin'» har vore totalt 21 veker inne på topp 40 frå november 2009 til april 2010. «Don't Stop Believin'» var den 25. bestseljande songen i 2010 med over 435 000 selde eksemplar. Han gjekk inn att på lista i 2011, 2012 og 2013 og fram til 2016 hadde songen lagt i alt 95 veker inne på topp 100.
Glee Cast-versjonen
«Don't Stop Believin'» vart spelt inn av rollebesetninga i den amerikanske fjernsynsserien Glee. Han vart framført, anten heile songen eller delvis, i seks episodar i serien, frå den første til den 120. (nest siste) episoden. Songen vart framført nær slutten av den aller første episoden i mai 2009. Songen vart den første singelen som kom ut frå albumet til serien, Glee: The Music, Volume 1, og var basert på Petra Haden sin versjon.
Singelen gjorde det godt i 2009 og gjekk inn på salslistene i USA, Irland, Storbritannia og Australia. I oktober 2009 hadde songen fått gullplate og i mars 2011 platinaplate for 1 million digitale sal. Det vart òg platinaplate i Australia. Det er den mest populære songen i historia til serien med nesten 1,5 millionar eksemplar selt i USA aleine.
Fortress Rocks
Fortress Rocks er ei gruppe låge fjell 1 km nord for toppen av Observation Hill på Hut Point Peninsula på Ross Island. Det skildrande namnet vart gjeve av medlemmar under Terra Nova-ekspedisjonen, under Robert Falcon Scott.
Grübelekopf
Grübelekopf er eit fjell i Samnaunfjella, på grensa mellom Austerrike og Sveits. Det ligg like austom Vesulspitze.
Ailo Mikkelsen Gaup
Ailo Mikkelsen Gaup er ein norsk freestyle motocross-køyrar.
Oppvekst og skulegang
Ailo Gaup er fødd i Tromsø og vaks opp der, i Máze (Masi) i Kautokeino kommune og i Alta. Han er son av forfattaren Laila Stien. Som 10-åring selde han fisk og måla hus for å få råd til ein 80ccm motocross-sykkel. Som sekstenåring flytta han til Oslo for å gå på motocrosslinja ved Norges Toppidrettsgymnas (NTG) i Bærum.
Idrettskarriere
I dag er «Ice ein», som han blir kalla, busett i Kongsberg, der han har budd sidan 2000. Han byrja med freestyle motocross to år tidlegare, vann noregsmeisterskapen, og frå 2001 deltok han i internasjonale konkurransar. Gaup køyrde for produsenten Honda med ein Honda CR 250. Han har sin eigen bane på Lampeland i Flesberg kommune, der han òg har bygd seg sitt eige skumgummibasseng. I Noreg er det berre to slike basseng, og begge er private.
Under X-games i 2006 skada Gaup seg etter at ein kvervelvind tok tak i sykkelen medan han var opp-ned. Etter ein hasteoperasjon av Nikes oklespesialistar vart det konstatert så store skadar at det var fare for at beinet måtte amputerast. Åtte månader seinare tok Gaup fatt på VM sesongen og vann VM-gullet hausten 2007.
2008-sesongen vart litt spolert i starten på grunn av ein skulderoperasjon Gaup fekk utført i januar. Dei første VM-rundane i FMX gjekk utan at han var med. Han satsa på å vere tilbake i form i sitt eige arrangement Ailo Invitational på Bislett Stadion 14. juni 2008.
Hausten 2009 erklærte Gaup FMX-karrieren for avslutta. Han grunngav dette med at han "må ta vare på ein skrøpeleg kropp", med klår referanse til dei mange skadane han har pådrege seg som FMX-utøvar i den absolutte verdseliten.
Tyrkisk geografi
Tyrkia ligg på Anatolia og Balkan og grensa til Svartehavet mellom Bulgaria og Georgia, og Egearhavet og Middelhavet, mellom Hellas og Syria. Dei geografiske koordinatane til landet er
Tyrkia har eit areal på ; der landarealet er og vassarealet er. Tyrkia strekkjer seg meir enn 1600 km frå vest til aust, men generelt mindre enn 800 km frå nord til sør. av landet ligg i Asia og i Europa (Thrakí).
Anatolia (tyrkis Anadolu) er ei stor, nesten rektangulær halvøy som ligg som ei bru mellom Europa og Asia. Den anatoliske delen av Tyrkia utgjer 97 % av arealet til landet. Dette vert òg kalla Vesleasia, Asiatisk Tyrkia eller Det anatoliske platået. Uttrykket Anatolia vert oftast nytta når ein talar om det store, halvtørre sentralplatået som er omgjeve av åsar og fjell som mange stader grensa til frodige, tett busette kystområde.
Den europeiske delen av Tyrkia, kjend som Aust-Thraki (tyrkisk Trakya), utgjer 3% av arealet til landet, men meir enn 10 % av den totale folkesetnaden bur her. Istanbul, den største byen i Europa og Tyrkia, har 11&nsbp;372&nsbp;613 innbyggjarar. Thraki er skild frå den asiatiske delen av Tyrkia med Bosporos (tyrkisk İstanbul Boğazı), Marmarahavet (tyrkisk Marmara Denizi), og Dardanellane (tyrkisk Çanakkale Boğazı).
Ytre grenser
Den totale landgrensa til Tyrkia er 2627 km og grenselanda er Hellas 206 km, Bulgaria 240 km, Georgia 252 km, Armenia 268 km, Nakhtsjivan (Aserbajdsjan) 9 km, Iran 499 km, Irak 331 km og Syria 822 km.
Tyrkia har ei 7200 km lang kystlinje. Tyrkia har berre ein eksklusiv økonomisk sone i Svartehavet. Territorialfarvatnet er 6 nautiske mil i Egearhavet og 12 nautiske mil i Svartehavet og Middelhavet. Tyrkia er omgjeve av vatn på tre sider og verna av høge fjell i aust, så landet har generelt veldefinerte naturlege grenser. Dei noverande landegrensene vart sett tidleg på 1900-talet og har vore stabile sidan.
Fylkesveg 73 i Buskerud
Fylkesveg 73 i Buskerud går mellom Torespæren og Krekling i Øvre Eiker kommune. Vegen er 10,6 km lang.
Tyrkisk geografi
Ytre grenser
Grensa med Hellas vart stadfesta med freden i Lausanne i 1923, som løyste den langvarige striden om områda i Thraki og førte til ei folkeutvekskling etter den tyrkiske sjølvstendekrigen. Med denne avtalen vart store gresktalande samfunn i Vest-Tyrkia tvungen til å flytte til Hellas, medan mesteparten av dei tyrkisk-talande innbyggjarane i Thraki, som ikkje alt var tvungen bort under Balkankrigane, måtte flytte til Tyrkia. Grensa mot Bulgaria vart stadfesta i same avtalen.
Sidan 1991 har den meir enn 500 km lange grensa mot det tidlegare Sovjetunionen, som vart definert i 1921 med Moskva- og Kars-traktaten danna grensa mot dei sjølvstendige landa Armenia, Aserbajdsjan og Georgia.
Grensa med Iran vart stadfesta i Kasr-i Sirin-traktaten i 1638.